คำเตือนจากเยอรมัน - FINNOMENA
คำเตือนจาก รมต.ต่างประเทศของเยอรมัน Heiko Maas ทำให้ผมมองว่า ภาพการชุมนุม กับ SET Index น่าจะเรียกได้ว่าผ่านจุดพีคในทางอารมณ์กันไปเรียบร้อยแล้ว ทำไมถึงมองเช่นนั้น?
28 ต.ค. 2563

เป็นการเดินเกมที่ดุดันจริง ๆ สำหรับกลุ่มผู้ชุมนุมคณะราษฎร ในการไปยื่นหนังสือหน้าสถานฑูตเยอรมัน ปฏิกิริยาจากเยอรมันเกิดขึ้นทันที เมื่อ Bloomberg รายงานว่า รมต.ต่างประเทศของเยอรมัน Heiko Maas ได้ออกมาให้สัมภาษณ์ว่า
“We have not only been looking into that in recent weeks, but on a regular basis,”
“If there are things we consider to be illegal, that will have immediate consequences.”
นัยสำคัญอยู่ตรงที่ Immediate Consequences คือหากพบว่ามีการทำสิ่งผิดกฎหมายจะดำเนินการทันที ตอนนี้ฝ่ายค้านของเยอรมันกำลังเปิดประเด็นในเรื่องนี้และไล่บี้ฝั่งรัฐบาลเยอรมันอย่างเผ็ดร้อน คำเตือนที่เกิดขึ้นทำให้ผมมองว่า ภาพการชุมนุม กับ SET Index น่าจะเรียกได้ว่าผ่านจุดพีคในทางอารมณ์กันไปเรียบร้อยแล้ว
ทำไมถึงมองเช่นนั้น
1. โอกาสที่จะเกิดรัฐประหาร มีน้อยถึงน้อยมาก ๆ
2. การใช้กำลังสลายการชุมนุม ไม่น่าจะเกิดขึ้นอีก
เห็นได้ชัดว่ารัฐบาลได้ปรับยุทธวิธี เน้น ติ๊ดชึ่ง ลากยาว ส่วนผู้ชุมนุมแม้จะเดินเกมกดดันทีละขั้น แต่เป็นไปในลักษณะนัดชุมนุมถี่ ๆ อาการแบบนี้ SET จะเข้าสู่โหมชินชาเพราะ เมื่อไม่มีความรุนแรง จึงไม่มีเหตุให้ตลาดต้องมาตกใจอะไรอีก นี่จึงเป็นที่มาของคำว่าพีคในอารมณ์ร่วม
จริงอยู่สถานการณ์อาจมีความเข้มข้นมากขึ้น แต่ SET Index ได้อินและตอบรับไปเยอะแล้ว ตราบใดที่ไม่มีความรุนแรง อิทธิพลจากเรื่องการเมืองต่อ SET ผมเชื่อว่าเบาลงไปเยอะ
ผมคิดว่านับจากนี้ SET จะหันมาให้ความสำคัญกับการประกาศงบไตรมาส 3 เราจะเห็นได้ว่าวันนี้ หุ้นตัวไหนที่ประกาศงบแล้วมีสัญญาณฟื้นตัว (บวก QoQ หรือดีขึ้นจากไตรมาสก่อน) จะเริ่มเห็นการซื้อคืนและดันราคาเด้งขึ้นแรง
1,200 จุด ในตอนนี้จึงยังดูพึ่งพาได้ และแม้ว่ามันจะลงต่อ Downside ก็จะจำกัดที่ Gap 1,150 จุด
บทความนี้เน้นกลยุทธ์และมุมมองตลาด โปรดอย่าลากผมไปเลือกข้างทางการเมือง
ประกิต สิริวัฒนเกตุ
แท็ก:
Article
Basic
Knowledge
Short Content
การเมืองไทย
ตลาดหุ้นไทย
เศรษฐกิจไทย
แชร์บทความ:
ผู้เขียน
ประกิต สิริวัฒนเกตุ
อยู่ในอาชีพนักวิเคราะห์ เทคนิค อนุพันธ์ และเป็นนักกลยุทธ์การลงทุนปัจจัยพื้นฐานมา 12 ปี ผู้ต้องการเปิดกะลาของตัวเองออกสู่โลกการลงทุนที่แท้จริง ใฝ่ฝันที่จะสร้างพอร์ตการลงทุนที่มั่งคั่งยั่งยืน เพื่อการเป็นอิสรภาพทางการเงินโดยสมบูรณ์